# data[].attributes.attachment_link.description
Dansk dokumentar fra 2016. Det er ikke nemt, at være fanget mellem kulturer. Slet ikke, når der er så stor forskel på ens forældres verdensopfattelse, og den virkelighed man lever i som ung dansker.

# data[].attributes.body
Barselsorlov har betydning for ligestillingen og kvindernes position på arbejdsmarkedet. Fædre har haft mulighed for at tage del i barselsorloven fra 1983. En stigende andel af dagpenge ved fødsel bliver udbetalt til fædrene, men det er stadig mindre end en tiendedel, der bliver udbetalt til fædrene. Størrelsen af det samlede dagpengebeløb følger antallet af fødte børn i perioden

Kvinder arbejder oftere i deltidsstillinger end mænd. Det skyldes til dels at der er flere kvinder i brancher, hvor det er mere almindeligt med deltidsarbejde, fx sundhedssektoren. Dels er det i familier med børn stadig oftest kvinden, der tager deltidsarbejde for at få tid til at passe familien.

Flere kvinder end mænd fuldfører i dag både gymnasiale og videregående uddannelser. Næsten halvdelen af de 30-34-årige kvinder har en videregående uddannelse, mens det kun gælder omkring tre ud af ti mænd. Blandt de videregående uddannelser dominerer mænd dog stadig i forskeruddannelser

At mænd og kvinder stadig uddanner sig til og arbejder inden for forskellige fag er en af grundene til, at der stadig ikke er ligeløn mellem mænd og kvinder. Inden for de lange videregående uddannelser er de teknisk videnskaber mandedominerede med mere end dobbelt så mange mænd som kvinder. Kvinderne dominerer til gengæld inden for sundhedsvidenskab samt pædagogiske, humanistiske og teologiske fag. Naturvidenskab har tidligere været et mandedomineret fag, men i dag er der næsten lige mange mænd og kvinder, der vælger denne uddannelsesretning. Derimod er der ikke tendens til, at der kommer større andele mænd på de kvindedominerede fag

# data[].attributes.headline
Hvorfor undervise i kønsroller og ligestilling

# data[].attributes.subject
Hvorfor undervise i kønsroller og ligestilling

# data[].attributes.body
Vi anskuer samfundsfag som et fag med en høj grad af dannelse. Eleverne skal dannes til medborgere i det demokratiske danske samfund og til denne proces hører ligestilling.

Ministeriet for børn, uddannelse og ligestilling
Ligestilling er en grundlæggende værdi i det danske samfund. Ligestilling handler om, at alle uanset køn har lige muligheder og rettigheder i samfundet. Det handler om, at kvinder og mænd, drenge og piger har mulighed for at udfolde deres potentiale og deltage i samfundet.

Folkeskolens formålsparagraf
Stk. 3. Folkeskolen skal forberede eleverne til deltagelse, medansvar, rettigheder og pligter i et samfund med frihed og folkestyre. Skolens virke skal derfor være præget af åndsfrihed, ligeværd og demokrati.

Fagformål for samfundsfaget
stk. 2. Eleverne skal opnå forståelse af, hvordan mennesker både påvirkes af og kan påvirke samfundet.
Stk. 3. Eleverne skal forholde sig til demokratiske grundværdier og spilleregler med henblik på deres egen deltagelse i samfundet

Vejledning for faget samfundsfag, EMU
Sociale og kulturelle forskelle og ligheder defineres og diskuteres på mange forskellige måder i samfundet, og derfor er det vigtigt at arbejde med, hvordan dette kan gøres på en fagligt forsvarlig måde, således at eleverne kan gennemskue den samfundsmæssige debat og selv danne deres holdninger.

# data[].attributes.body
I det danske samfund er vi kommet langt i kampen om ligestilling mellem kønnene. Men er vi komme så langt at uligheden beror på individernes personlige valg, eller er samfundets ledere og staten stadig nødt til at lovgive og sætte kvoter for antallet af kvinder i lederroller? Kønsrolledebatten tager udgangspunkt i hhv. systemet og individet. Hvem har ansvaret for ligestilling mellem kønnene?

Som lærere i folkeskolen kan vi være med til at fremme ligestillingen ved at oplyse om kønsrollerne i samfundet, ligestillingskampen og kvinders muligheder for at træffe deres egne valg for deres fremtid.

# data[].attributes.body
Kønnet
Det biologiske køn - forskelle vi er født med
Det sociale køn - normer, værdier og  forventninger som knytter sig til kønnet
Kønsidentitet - som vi opfatter vores eget køn
Kønsroller - et sæt roller, hvor til der knyttes bestemte normer, værdier og forventninger i forhold til kønnet.

Ligestillingen i Danmark

Barselsorlov har betydning for kvindernes position på arbejdsmarkedet.

Flere kvinder end mænd arbejder på deltid

Flere kvinder end mænd fuldfører en gymnasial og videregående uddannelse

Mænd og kvinder uddanner sig indenfor forskellige fag

Ligestilling i et globalt perspektiv
Det er meget forskelligt hvor langt de forskellige lande er mht. ligestilling. I nogle lande risikerer et foster at blive valgt fra, fordi det er af hunkøn. I andre lande har de ikke ret til lige skolegang og uddannelse. I en stor del af de vestlige lande er ligestillingen mere lige end i mellemøsten, østen og afrika.
I følge McKinsey Global Institute vil en hypotetisk fuld ligestilling mellem mænd og kvinder øge den samlede verdensøkonomi med 26%.

# data[].attributes.body
Hvorfor er der ikke ligestilling mellem kønnene?

Hvorfor er det vigtigt at undervise i emnet?

Hvordan kan vi planlægge en undervisningsforløb med afsæt i kønsroller og ligestilling?

# data[].attributes.body
Ligestillingsdiskussionen i medierne
Den sproglige diskurs
Samfundsfag som dannelsesfag